পিয়ং ইয়াং
পিয়ং ইয়াং (কোরীয় ভাষায়: 평양) পূর্ব এশিয়ার রাষ্ট্র উত্তর কোরিয়ার রাজধানী শহর। প্রাদেশিক মর্যাদাবিশিষ্ট এই শহরটি কোরীয় উপদ্বীপের উত্তরভাগে অবস্থিত উত্তর কোরিয়া দেশটির পশ্চিম-মধ্য অংশে, তায়েদোং নদীর তীরে, কোরীয় উপসাগর (পীত সাগর) থেকে মূল ভূখণ্ডের ৪৮ কিলোমিটার অভ্যন্তরে একটি সমতল ভূমির উপরে অবস্থিত। শহরটি এখান থেকে উত্তর ও পূর্ব দিকে অনুচ্চ কিছু পর্বতমালার দিকে বিস্তৃত হয়েছে।
সাঙ্গনিয়েমুন
সাঙ্গনিয়েমুন বা নামডায়েমুন দক্ষিণ কোরিয়ার রাজধানী সিউলে অবস্থিত একটি ঐতিহাসিক ফটক। এটি জোসন রাজত্বের সময়ের সিউলকে ঘিরে তৈরি করা প্রাচীরের দক্ষিণ দিকের ফটক যা নামডায়েমুন নামে বেশি পরিচিত যা ইংরেজিতে বলা যায় "দ্যা গ্রেট সাউদার্ন গেট"।